31987R1807
L 170/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 1807/87 AL COMISIEI
din 29 iunie 1987
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței din sectorul laptelui și produselor lactate (1), modificat ultima dată de Regulamentul (CEE) nr. 773/87 (2), în special articolul 6 alineatul (7),
întrucât Regulamentul (CEE) nr. 3143/85 al Comisiei (3), modificat ultima dată de Regulamentul (CEE) nr. 1096/87 (4), a instituit un sistem de vânzare la preț redus a untului de intervenție destinat consumului direct sub formă de unt concentrat;
întrucât experiența dobândită a demonstrat că este indicat, pentru a permite o desfacere mai eficientă, să se diferențieze prețul de vânzare a untului în funcție de conținutul în substanță grasă a untului concentrat;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 2 din Regulamentul (CEE) nr. 3143/85 se modifică după cum urmează:
1.
Alineatul (1) se înlocuiește cu următorul text:
„(1) Untul menționat în articolul 1 se vinde franco depozit la un preț egal cu prețul de achiziționare practicat de agenția de intervenție respectiv în ziua încheierii contractului de vânzare, micșorat cu:
-
265 ECU la 100 kilograme, pentru transformarea sa în unt concentrat cu un conținut de substanță grasă mai mare sau egal cu 98 %;
-
263 ECU la 100 kilograme, pentru transformarea sa în unt concentrat cu un conținut de substanță grasă mai mare sau egal cu 96 %.”
2.
Al doilea paragraf din alineatul (4) se înlocuiește cu următorul text:
„Contractul de vânzare indică, în special, conținutul de substanță grasă al untului concentrat, unitatea în care untul va fi transformat în unt concentrat și ambalat, în conformitate cu articolele 4 și 5 și, dacă este cazul, unitatea în care întreg untul concentrat va fi ambalat pentru a fi comercializat în conformitate cu articolul 4 alineatul (3).”
Articolul 2
Prezentul regulament intră în vigoare la data publicării sale în Jurnalul Oficial al Comunităților Europene.
Se aplică contractelor încheiate din ziua intrării sale în vigoare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iunie 1987.